Hona zveMasvingo eZimbabwe. Kana uchitsvaga zvakawanda nezvokuvhota gore ra2008, ona nyaya iyi. Zimbabwe (madanirwo /zɪmˈbɑːbweɪ/), ichinzizve Republic of Zimbabwe, uye yakambozivikanwa seSouthern Rhodesia, Republic of Rhodesia uyezve Zimbabwe Rhodesia, inyika yakakomberedzwa nedzimwe iri kuchamhembe kweAfrica. Kumabvazuva kuneMozambiki, kuchamhembe kune Chamhembe Afurika, kumadokero kune Bhotswana, kumawodzanyemba kuneZambia. Mutauro wevakambopamba nyika Chirungu asi ruzhinji rwevanhu munyika iyi runotaura Chishona. Chishona mutauro wevanhu vakagara munzvimbo iyi kubva makarekare. Rurimi rweChindebele rwunotaurwawo zvakare muZimbabwe nevanhu veMatabele. Ava vanhu vakasvikawo munzvimbo iyi apo veChishona vanga vatodzika midzi. VeMatabele ava vaibvawo nechekuchamhembe uko vaitiza ishe wavo Shaka Zulu uyo aida kuvatonga ivo vasingadi kutongwa naye. Zvakare kuchamhembe kwenyika iyi kune rwizi rukuru rwunonzi Limpopo, ukuwo kumawodzanyemba kunezve rumwe rwizi rukuru runonzi Zambezi. Nzizi idzi ihuru kwazvo uye dzinodira muGungwa reIndiya. Kubvira makore 1250 kabanga kuzvika 1629, nzvimbo yavekuzikanwa seZimbabwe iyi yaitongwa nemadzimambo eMutapa (Mutapa Empire), vachizikanwazve sekuti Mwenemutapa, Monomatapa kana kuti pachirungu 'Empire of Great Zimbabwe'. Nzvimbo iyoyi yaive nemukurumbira chaizvo panyaya dzendarama (kana goridhe), iro raifambiswa nevanhu vechiArabhu.